[{"text_idx": "#000001", "text": "Mae tirwedd unigryw ac amrywiol Eryri o ansawdd eithriadol ac fel y cyfryw mae\u2019n un o\u2019i asedau gorau ac yn un sydd wedi ffurfio\u2019r prif reswm dros ei ddynodi\u2019n barc cenedlaethol. Mae Parc Cenedlaethol Eryri yn cael ei adnabod gan gymeriad ac ansawdd y dirwedd, sy\u2019n cael ei werthfawrogi am ei harddwch naturiol, bioamrywiaeth nodedig, adnoddau daearegol amrywiol, treftadaeth ddiwylliannol, cymeriad gwledig a llonyddwch heb ei ddifetha."}, {"text_idx": "#000002", "text": "Mae\u2019r dirwedd yn y Parc Cenedlaethol wedi\u2019i ffurfio gan filiynau o flynyddoedd o esblygiad naturiol drwy adeiladu mynyddoedd ac effeithiau erydol rhewlifiant, gwynt a glaw. Ond mae gweithgaredd dynol hefyd yn ddylanwad sylweddol gyda dros filoedd o flynyddoedd o arferion rheoli tir sydd wedi arwain at gysylltiadau cymdeithasol- ddiwylliannol agos yn cael eu creu rhwng dyn a\u2019r dirwedd. Mae cymeriad gwledig traddodiadol aneddiadau yn ar wahanol i\u2019r Parc Cenedlaethol ac mae\u2019n ffurfio rhan o\u2019i gymeriad tirwedd hanesyddol. Mae\u2019r dirwedd a\u2019r drefwedd, felly, yn chwarae rhan sylfaenol yn y diwydiant twristiaeth, ac felly yr economi leol."}, {"text_idx": "#000003", "text": "Ers yr Adolygiad o Gyflwr y Parc diwethaf fe wnaeth APCE gomisiynu ymgynghorwyr i gynnal asesiad o dirlun Eryri a nodi Ardaloedd Cymeriad cydlynol. Fe wnaeth yr Asesiad o Gymeriad y Dirwedd o ganlyniad i hynny ddefnyddio gwybodaeth LANDMAP11 fel rhan o\u2019i sylfaen tystiolaeth, ynghyd ag ystod eang o wybodaeth arall sy\u2019n disgrifio rhinweddau naturiol, diwylliannol ac esthetig / canfyddiadol y Parc Cenedlaethol."}, {"text_idx": "#000004", "text": "Yn dilyn asesiad pen desg \u2013 a oedd yn cynnwys adolygiad o\u2019r wybodaeth LANDMAP a data gofodol eraill \u2013 fe ymgymerwyd ag ymarferiad gwirio maes er mwyn cadarnhau\u2019r terfynau a\u2019r wybodaeth a ddarperir ar gyfer y 25 o Ardaloedd Cymeriad Tirlun (ACT) a adnabuwyd. Mae\u2019r Ardaloedd Cymeriad Tirwedd wedi\u2019u cynllunio i gynrychioli ardaloedd daearyddol ar wahanol o dirwedd y Parc Cenedlaethol sy\u2019n cael eu cydnabod am eu natur unigryw leol ac ymdeimlad o le. Byddant yn ffurfio fframwaith gofodol defnyddiol i ddisgrifio\u2019r tirlun ac i gynorthwyo yn y pen draw wrth wneud penderfyniadau ynghylch sut y dylid ei gynllunio a\u2019i reoli i gynnal neu wella ei nodweddion arbennig."}, {"text_idx": "#000006", "text": "Crynodeb o leoliad a ffiniau yr ACT, gan gynnwys map a lluniau cynrychioliadol;\nGrymoedd dros newid sy\u2019n effeithio ar gymeriad y dirwedd;\nStrategaeth tirwedd ar gyfer y dyfodol;\nCanllawiau ar gyfer rheoli newid yn y dirwedd yn y dyfodol."}, {"text_idx": "#000010", "text": "11 MAe LANDMAP yn system gwybodaeth daearyddol ar gyfer Cymru gyfan sydd wedi ei seilio ar adnoddau tirwedd ble mae nodweddion, ansawdd a dylanwadau ar y dirwedd wedi eu recordio a\u2019u dadansoddi mewn i ddata cyson ar gyfer y wlad. Mae\u2019n cynnwys pum elfen sef; Tirwedd Daearyddol, Tirwedd Cynefin, Landscape Habitats, Gweledol a Synhwyrol, Tirwedd Hanesyddol a Thirwedd Diwyllianol."}, {"text_idx": "#000012", "text": "Ochr yn ochr a\u0302 datblygiad yr Asesiad o Gymeriad Tirwedd fe wnaeth APCE hefyd gydweithio mewn prosiect ar y cyd gyda Chyngor Sir Ynys Mo\u0302n a Chyfoeth Naturiol Cymru i gynhyrchu Asesiad o Gymeriad Morluniau. Mae Asesiad Cymeriad Morluniau yn ddatblygiad o\u2019r broses sefydledig o asesu cymeriad tirwedd. Mae\u2019n rhannu\u2019r ardal astudiaeth i mewn i Ardaloedd Cymeriad Morlun (ACM); ardaloedd daearyddol ar wahanol gydag ymdeimlad unigryw o le, sy\u2019n cynnwys cyfuniadau o wahanol Fathau o Gymeriad Morlun (MCM), sy\u2019n diffinio mathau o amgylchedd drwy gyfrwng cymeriad unffurf neu bennaf yn hytrach na chwmpas daearyddol."}, {"text_idx": "#000013", "text": "Mae\u2019r Asesiad o Gymeriad Morlun wedi\u2019i strwythuro dipyn yn wahanol i\u2019r Asesiad Cymeriad Tirwedd. Mae proffiliau yn cael eu darparu ar gyfer pob un o\u2019r Asesiadau Cymeriad Morlun (sy\u2019n cael eu henwi yn o\u0302l eu lleoliad daearyddol) yn disgrifio\u2019r hyn a ganlyn:"}, {"text_idx": "#000016", "text": "Sensitifrwydd y Dirwedd ac Asesu Capasiti"}, {"text_idx": "#000017", "text": "Comisiynwyd yr astudiaeth hon gan Gyngor Gwynedd, Cyngor Sir Ynys Mo\u0302n ac Awdurdod Parc Cenedlaethol Eryri. Y bwriad oedd darparu sylfaen dystiolaeth gadarn ar gyfer penderfynu ar geisiadau cynllunio, llywio datblygiad Canllawiau Cynllunio Atodol, gan helpu i warchod tirweddau sensitif a nodedig rhag datblygiad amhriodol ac annog agwedd gadarnhaol at ddatblygiad yn y lleoliad cywir ac ar raddfa briodol. Rhoddodd yr astudiaeth ystyriaeth benodol i\u2019r pum math o ddatblygiad a ganlyn yn ogystal a\u0302 chyfeirio\u2019n fyr a\u0302 datblygiadau ynni dw\u0302r."}, {"text_idx": "#000019", "text": "Mae derbynioldeb datblygiad ar raddfa fawr yn y dirwedd wledig yn bwnc emosiynol ac yn un lle mae angen cyfaddawd yn aml. Er y cydnabyddir yn gyffredinol y dylid gwarchod y tirweddau mwyaf gwerthfawr, mae rhai ardaloedd lle gellir cynnwys datblygiad, er mewn modd rheoledig i leihau effeithiau andwyol. Nod yr astudiaeth hon oedd deall ble a sut orau i gynnwys y gwahanol fathau o ddatblygiadau a nodir yn y briff."}, {"text_idx": "#000020", "text": "Mae\u2019n bwysig nodi mai astudiaeth strategol yw hon ac nad yw\u2019n rhagnodol ar lefel safle unigol. Nid yw\u2019n disodli\u2019r angen am asesiad o geisiadau cynllunio unigol nac am asesiad penodol o\u2019r effaith weledol a\u2019r dirwedd leol fel rhan o Asesiad ffurfiol o\u2019r Effaith Amgylcheddol (AEA). Nid yw\u2019r asesiad yn cymryd i ystyriaeth ystyriaethau treftadaeth naturiol a diwylliannol eraill (ac eithrio lle maent yn ymwneud a\u0302 chymeriad y dirwedd ac ystyriaethau gweledol), ffactorau technegol neu\u2019r angen canfyddedig am y datblygiad."}, {"text_idx": "#000023", "text": "O fewn y Parc Cenedlaethol mae\u2019r ardaloedd tawel yn cael eu pennu trwy ddefnyddio dull gweithredu sy\u2019n cynnwys meini prawf lluosog, ac maent yn gorfod gorwedd o leiaf:"}, {"text_idx": "#000024", "text": "4km oddi wrth y gorsafoedd pw\u0302er mwyaf\n2km oddi wrth brif gefn ffyrdd ac ymylon trefi\n1km oddi wrth ffyrdd sy\u2019n ganolig o ran aflonyddwch a rhai rheilffyrdd prif linell, ardaloedd lle mae chwareli yn weithredol, meysydd milwrol a meysydd awyr sifil, ffyrdd aflonyddol isel, llinellau pw\u0302er 400kv a 275kv"}, {"text_idx": "#000025", "text": "Mae\u2019r Map o Ardaloedd Tawel a Llonydd (gweler Ffigwr 7) wedi cael ei gynhyrchu gan gymryd i ystyriaeth effaith gyffredinol sw\u0302n ar yr amgylchedd ac effaith sw\u0302n a llygredd golau o ardaloedd adeiledig."}, {"text_idx": "#000026", "text": "Maint yr ardaloedd tawel a llonydd yn y Parc cenedlaethol 143,692ha"}, {"text_idx": "#000027", "text": "Canran o\u2019r Parc cenedlaethol sy\u2019n cael ei gategoreiddio fel tawel a llonydd 67%"}, {"text_idx": "#000028", "text": "Mae dynodiad Gwarchodfa Awyr Dywyll yn wobr fawreddog a roddir gan y Gymdeithas Awyr Dywyll Ryngwladol (IDA) i ddewis cyrchfannau sydd wedi profi bod ansawdd yr awyr yn y nos yn rhagorol a bod ymdrechion go iawn wedi cael eu gwneud i leihau llygredd golau. Fe wnaeth Awdurdod Parc Cenedlaethol Eryri gais i\u2019r Gymdeithas Awyr Dywyll am statws Gwarchodfa Awyr Dywyll yn ystod yr haf 2015. Roedd hyn yn dilyn misoedd o waith arolwg a wnaed gan wirfoddolwyr a aeth allan i fesur ansawdd yr awyr yn y nos yn Eryri."}, {"text_idx": "#000029", "text": "Drwy ennill statws Gwarchodfa ym mis Hydref 2015 bydd Eryri yn gallu manteisio ar fuddion eraill sy\u2019n deillio o\u2019r dynodiad. Mewn ardaloedd eraill sydd wedi cael eu dynodi, megis Bannau Brycheiniog a Galloway yn Yr Alban, mae\u2019r amgylchedd, yr economi, lles, twristiaeth a bywyd gwyllt wedi elwa, sydd yn ei dro, wedi cyfrannu at leihau o\u0302l troed carbon am fod llai o drydan a thanwydd ffosil yn cael eu defnyddio."}, {"text_idx": "#000031", "text": "Bydd bywyd gwyllt yr ardal yn elwa;\nY bydd ansawdd amgylchedd yr ardal yn cael ei wella;\nY bydd gan Eryri nodwedd naturiol ychwanegol i ddenu ymwelwyr newydd i\u2019r ardal yn ystod cyfnodau tawelach o\u2019r flwyddyn;\nY bydd yn rhoi hwb i\u2019r economi leol ac\nY bydd awyr dywyll Eryri yn cael ei diogelu ar gyfer cenedlaethau\u2019r dyfodol."}]